બધા દેવતાઓ બ્રહ્માજી પાસે ગયા અને પોતાની સમસ્યા કહીં. બ્રહ્માજીએ પોતાની યોગ સાધનાથી બે કન્યા રિદ્ધી અને સિદ્ધી પ્રગટ કરી, જે બન્ને બ્રહ્માજીની માનસ પુત્રીઓ હતી. બ્રહ્માજી આ બન્ને માનસ પુત્રીઓને લઈ ગણેશજી પાસે જઈ કહ્યું કે તમારે આ બન્નેને શિક્ષા આપવાની છે. ગણેશજી શિક્ષા આપવા માટે તૈયાર થઈ ગયા. જ્યારે જ્યારે ઉંદર કોઈ દેવતાના લગ્નની વાત લઈને આવતો, ત્યારે રિદ્ધી અને સિદ્ધી કોઈને કોઈ વાત શરૂ કરી ગણેશજીનું ધ્યાન બીજે દોરી દેતી હતી. આ તરફ વિવાહ વિધ્ન વગર પૂર્ણ થવા લાગ્યા.